กนง.คงอัตราดอกเบี้ย อาร์/พี ที่ระดับ 1.25%
คณะกรรมการนโยบายการเงิน มีมติให้คงอัตราดอกเบี้ยนโยบายไว้ที่ 1.25%ต่อปีต่อไป
10 มี.ค. 2553

คณะกรรมการนโยบายการเงิน มีมติให้คงอัตราดอกเบี้ยนโยบายไว้ที่ 1.25%ต่อปีต่อไป 
นายไพบูลย์ กิตติศรีกังวาน ผู้ช่วยผู้จัดการฝ่ายโยบายการเงิน ธนาคารแห่งประเทศไทย (ธปท.) เปิดเผยมติคณะกรรมการนโยบายการเงิน(กนง.) ว่า ที่ประชุมมีมติให้คงอัตราดอกเบี้ยนโยบายไว้ที่ 1.25 % ต่อปีต่อไป  เนื่องจากเห็นว่ายังมีปัจจัยที่เป็นความเสี่ยงต่อการฟื้นตัวของเเศรษฐกิจอยู่ โดยเฉพาะปัจจัยด้านเสถียรภาพทาทางการเมืองที่ยังไม่แน่นอนว่าจะส่งผลต่อเศรษฐกิจอย่างไรบ้าง ขณะเดียวกันการแก้ปัญหากรณีมาบตาพุด ก็ยังเป็นข้อจำกัดของการลงทุน ซึ่งเป็นตัวผลักดันสำคัญให้เศรษฐกิจเกิดการฟื้นตัวได้อย่างยั่งยืน 
อย่างไรก็ตามภาวะปัจจุบันแรงกดดันเงินเฟ้อไม่ได้มีมากนักแม้ว่า ราคาสินค้า โดยเฉพาะราคาสินค้าเกษตรรวมถึงราคาน้ำมันจะปรับเพิ่มขึ้นแล้วก็ตาม นายไพบูล กล่าวอีกว่า สำหรับภาวะเศรษกิฐไทย กนอ. มองว่า มีการขยายตัวที่ดีขึ้นตั้งแต่ไตรมาตร 4 ปี 2552 ที่ผ่านมา ขณะที่ข้อมูลในเดือน ม.ค.ก็สะท้อนต่อเนื่อง โดยเฉพาะภาคการส่งออกและการท่องเที่ยวรวมถึงการบริโภคในภาคเอกชนที่ปรับดีขึ้นอย่างต่อเนื่อง